OpenLLM-France/wikimedia huggingface dataset:
# Premi Olof Palme

El Premi Olof Palme és un premi anual guardonat per un èxit destacat en l'esperit d'Olof Palme. El Premi està format per un diploma i 100.000 dòlars EUA.
El premi va ser creat el febrer de 1987 i és atorgat pel Olof Palmes minnesfond för internationell förståelse och gemensam säkerhet, un fons que va ser establert per la família d'Olof Palme i el Partit Socialdemòcrata Suec en honor de la memòria d'Olof Palme.

## Guanyadors

* 1987 Cyril Ramaphosa
* 1988 Operacions de manteniment de la pau de l'ONU de 1988 sota el lideratge de Javier Pérez de Cuéllar
* 1989 Václav Havel
* 1990 Harlem Désir i SOS Racisme
* 1991 Amnistia Internacional
* 1992 Arzu Abdullayeva i Anahit Bayandour
* 1993 Estudiants per Sarajevo
* 1994 Wei Jingsheng
* 1995 Joventuts de Fatah, joventuts laboristes i Pau Ara
* 1996 Casa Alianza sota el lideratge de Bruce Harris
* 1997 Salima Ghezali
* 1998 Mitjans independents de l'antiga Iugoslàvia representats per Veran Matić de Ràdio B92 (Sèrbia), Senad Pećanin del setmanari Dani (Bòsnia i Hercegovina) i Viktor Ivančić del setmanari Feral Tribune (Croàcia).
* 1999 Antiracistes suecs: Kurdo Baksi, Björn Fries i el grup de pares de Klippan, que representen la mobilització popular contra el creixent racisme i xenofòbia al país.
* 2000 Bryan Stevenson
* 2001 Fazle Hasan Abed i l'educació femenina
* 2002 Hanan Ashrawi
* 2003 Hans Blix
* 2004 Liudmila Alekséieva, Serguei Kovalov, Anna Politkóvskaia
* 2005 Daw Aung San Suu Kyi
* 2006 Kofi Annan, Mossaad Mohamed Ali
* 2007 Parvin Ardalan
* 2008 Denis Mukwege
* 2009 Carsten Jensen
* 2010 Eyad El Sarraj
* 2011 Lydia Cacho, Roberto Saviano
* 2012 Radhia Nasraoui, Waleed Sami Abu AlKhair
* 2013 Rosa Taikon
* 2014 Xu Youyu
* 2015 Gideon Levy, Mitri Raheb
* 2016 Spyridon Galinos, Giusi Nicolini

## Referències

* ↑ «2011 - Lydia Cacho och Roberto Saviano». Olof Palmes minnesfond, 23-01-2012. [Consulta: 23 gener 2012].
* ↑ «2015 – Gideon Levy and Mitri Raheb». Olof Palmes minnesfond, 07-01-2016. [Consulta: 9 gener 2016].

## Enllaços externs

* Olof Palme Foundation
* Tots els guanyadors
# Quartet de Diàleg Nacional de Tunísia

El Quartet de Diàleg Nacional de Tunísia és la unió de quatre organitzacions civils tunisianes amb l'objectiu d'establir negociacions entre els partits polítics per garantir la transició de l'Assemblea Nacional de Tunísia de 2011 a un règim de govern democràtic estable després de l'enderrocament del president Zine El Abidine Ben Ali. Està format per la Unió General Tunisiana del Treball, la Unió Tunisiana d'Indústria, Comerç i Artesania, l'Orde d'Advocats de Tunísia i la Lliga Tunisiana dels Drets Humans. Va guanyar el Premi Nobel de la Pau de 2015 per «la seva contribució decisiva en la construcció d'una democràcia plural a Tunísia després de la Revolució del Gessamí de 2011».

## Referències

* ↑ "The Nobel Peace Prize 2015 - Press Release". Nobelprize.org. Nobel Media AB 2014. Web. 9 Oct 2015.
* ↑ «Announcement | Nobels fredspris» (en anglès). The Nobel Peace Prize, 22-12-2015. Arxivat de l'original el 2015-12-22. [Consulta: 8 setembre 2021].
* ↑ "The Nobel Peace Prize 2015". Nobelprize.org. Nobel Media AB 2014. Web. 9 Oct 2015.
# Lori ventrenegre

El lori ventrenegre (Eos squamata) és una espècie d'ocell de la família dels psitàcids que habita boscos de les Moluques Septentrionals i illes Raja Ampat.
# Pregona

«Pregona» té aquests significats:
# Província de Ràzgrad

La província de Ràzgrad (en búlgar: Област Разград) és una província del nord-est de Bulgària. La provincial forma part geogràficament de la regió de Ludogorie.

## Ciutats

La ciutat principal és Ràzgrad, i altres ciutats importants són Kubrat, Isperih, Loznitsa, Zavet i Tsar Kaloian.

## Població

La població de la provincial de Razgrad és ètnicament mixta, sense un grup ètnic que constitueixi la majoria absoluta, segons el cens del 2001.
La població és de 152.417 i el principal grup ètnic són els turcs (71.963), búlgars (67.069) i gitanos (8.733).
# Província de Gènova

La Província de Gènova és una antiga província de la regió de Ligúria dins Itàlia. L'1 de gener de 2015 va ser reemplaçada per la Ciutat metropolitana de Gènova.
Limitava al nord amb el Piemont (província d'Alessandria) i la regió d'Emilia-Romagna (província de Piacenza i la província de Parma), al sud amb el mar Lígur, a l'oest amb la província de Savona i a l'est amb la província de La Spezia.

## Referències

* ↑ Città metropolitane, province e unioni di comuni: cosa cambia, governo.it
# Mambrillas de Lara

Mambrillas de Lara és un municipi de la província de Burgos a la comunitat autònoma de Castella i Lleó. Forma part de la Comarca de la Sierra de la Demanda.

## Demografia

Evolució demogràfica :
| 1991 | 1996 | 2001 | 2004 |
| 81 | 81 | 70 | 69 |
# Psychoda ablucens

Psychoda ablucens és una espècie d'insecte dípter pertanyent a la família dels psicòdids.

## Descripció

* La femella fa entre 0,68-1,01 mm de llargària a les antenes (0,84-1,07 en el cas del mascle), mentre que les ales li mesuren 1,12-1,72 de longitud (1,17-1,50 en el mascle) i 0,45-0,67 d'amplada (0,50-0,62 en el mascle).

## Distribució geogràfica

Es troba a Indonèsia: Papua Occidental.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Princess of the Row

Princess of the Row (títol original en anglès: Princess of the Row) és una pel·lícula de drama independent estatunidenca del 2019 dirigida per Max Carlson, escrita per A. Shawn Austin i Max Carlson, produïda per Edi Gathegi i A. Shawn Austin i protagonitzada per Edi Gathegi, Tayler Buck, Ana Ortiz, Jacob Vargas i Martin Sheen. Morgan Freeman i Lori McCreary van ser els productors executius de la pel·lícula. L'obra s'ha doblat al català.

## Argument

L'Alicia Willis, una nena de dotze anys que viu en cases d'acollida. Disconforme amb les famílies que li han tocat, s'escapa per viure amb l'únic que coneix i estima: el seu pare biològic. Beaumont "Bo" Willis és un rodamón, mentalment trastornat, que viu als carrers de Los Angeles, al barri conflictiu de Skid Row, però això no serà obstacle per fer realitat els anhels de la filla.

## Repartiment

* Edi Gathegi com a Beaumont "Bo" Willis
* Taylor Buck com a Alicia Willis
* Ana Ortiz com a Magdalena Rodríguez
* Jacob Vargas com a Donald
* Martin Sheen com a John Austin
* Blake Michael com a Pete
* Tim Abell com a propietari de la ferralla

## Estrena

La pel·lícula es va estrenar el 9 de març de 2019 al Festival de Cinema Cinequest, organitzat anualment al març a San José i a Redwood City, ambdues localitats a l'estat de Califòrnia dels Estats Units d'Amèrica.

## Recepció

La pel·lícula va obtenir un 88% a Rotten Tomatoes, basada en 17 crítiques amb una valoració mitjana de 7.2/10. John DeFore, de la revista The Hollywood Reporter, va dir que l'obra és «un retrat desigual però sincer de la devoció filial».

## Referències

* 1 2 3 «Princess of the Row». Base de dades Cinema en català. [Consulta: 26 abril 2022].
* ↑ «Martin Sheen to star in indie drama 'Princess Of The Row'» (en anglès). Yahoo! News, 16-03-2017. [Consulta: 8 març 2020].
* ↑ Gelhaus, Anne. «'Princess' is the hero of film about homeless families» (en anglès). MercuryNews.com, 09-03-2019. [Consulta: 8 març 2020].
* ↑ N'Duka, Amanda. «Martin Sheen Joins Indie Drama 'Princess Of The Row' From Max Carlson» (en anglès). Deadline.com, 15-03-2017. [Consulta: 8 març 2020].
* ↑ Galuppo, Mia. «Edi Gathegi Joins Martin Sheen in 'Princess of the Row' (Exclusive)» (en anglès). HollywoodReporter.com, 21-04-2017. [Consulta: 8 març 2020].
* ↑ Vlessing, Etan. «Gravitas Ventures Acquires Foster Child Drama 'Princess of the Row' (Exclusive)» (en anglès). HollywoodReporter.com, 28-09-2020. [Consulta: 16 març 2021].
* ↑ «Program: Princess of the Row» (en anglès). Cinequest.org. Arxivat de l'original el 2021-04-30. [Consulta: 30 abril 2021].
* ↑ «Princess of the Row» (en anglès). RottenTomatoes.com. [Consulta: 26 abril 2022].
* ↑ DeFore, John. «Brief: 'Princess of the Row': Film Review» (en anglès). HollywoodReporter.com, 25-11-2020. [Consulta: 30 abril 2021].
# Pseudoeurycea quetzalanensis

La salamandra de Cuetzalan (Pseudoeurycea quetzalanensis) és una espècie d'amfibi urodel de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Louis Marchant

Louis Marchant (Wandsworth, 5 de juliol de 1916 - Barnet, 1983) fou un saltador anglès que va competir durant les dècades de 1930 i 1940.
El 1948 va prendre part en els Jocs Olímpics d'Estiu de Londres, on fou onxè en la prova de palanca de 10 metres del programa de salts.
En el seu palmarès destaca una medalla de bronze en la prova de palanca de 10 metres dels Jocs de l'Imperi Britànic de 1934 i una altra de bronze en el Campionat d'Europa de natació de 1947. També guanyà diversos campionats nacionals de salts.

## Referències

* 1 2 3 «Olympedia – Louis Marchant». [Consulta: 1r juliol 2021].
* ↑ «European Swimming Championships (Men)». [Consulta: 28 juliol 2020].
# Províncies de Costa Rica

Les províncies de Costa Rica són les entitats territorials de primer nivell a la divisió administrativa de la República de Costa Rica.
La Constitució de 1848 va definir la divisió en províncies, aquestes en cantons i aquests en districtes parroquials. Inicialment es reconegueren 5 províncies. L'any 1858 es va afegir la província de Puntarenas i el 1902 la de Limón.
Actualment, doncs, existeixen 7 províncies, dividides en 81 cantons i en 470 districtes.

## Llista de les províncies

La llista de províncies és la següent, amb les dades de població corresponents a les estimacions de l'INEC (Instituto Nacional de Estadística y Censos) de Costa Rica per a l'any 2011:
| Província | Capital | Població | Superfície | Any de creació |
| San José | San José | 1.658.075 | 4.966 | 1848 |
| Alajuela | Alajuela | 885.571 | 9.758 | 1848 |
| Cartago | Cartago | 515.385 | 3.125 | 1848 |
| Heredia | Heredia | 456.329 | 2.657 | 1848 |
| Guanacaste | Liberia | 280.232 | 10.141 | 1848 |
| Puntarenas | Puntarenas | 368.423 | 11.266 | 1858 |
| Limón | Limón | 451.631 | 9.189 | 1902 |

## Referències

* ↑ [http://www.inec.go.cr/Web/Home/MenuManager.aspx?id=m9901010103%5BEnllaç+no+actiu%5D%5BEnllaç+no+actiu%5D%5BEnllaç+no+actiu%5D Instituto Nacional de Estadística y Censos de Costa Rica, Projeccions 2000-2015 (castellà)]
# Pseudoeurycea nigromaculata

Pseudoeurycea nigromaculata és una espècie d'amfibi urodel (salamandres) de la família Plethodontidae. És endèmica de Mèxic.
El seu hàbitat natural són els montans humits. Està amenaçada d'extinció a causa de la destrucció del seu hàbitat.
# Puig Marí

«Puig Marí» té aquests significats:
* Turó de Puigmarí, muntanya del terme municipal de Maçanet de la Selva, a la comarca de la Selva
* Puig Marí (Sant Llorenç de Cerdans), muntanya del terme comunal de Sant Llorenç de Cerdans, a la comarca del Vallespir.
# Louis Marchand

Louis Marchand (Lió, 2 de febrer de 1669 - París, 17 de febrer de 1732) fou un compositor, organista i clavecinista francès. És considerat, juntament amb François Couperin, un dels millors organistes i clavecinistes francesos de la seva època.

## Biografia

Eix d'una família de músics Borguinyons. Son pare, Jean va ser organista en diverses ciutats del ducat. Va ser un compositor, clavecinista i organista. A la seva època, va ser considerat un dels músics més grans del seu país, França, i amb quinze anys era organista de la catedral de Nevers. El 1689 va arribar a París, on després de dos anys es va convertir en organista de l'església dels jesuïtes a la rue St Jacques i més tard va tenir els llocs d'organista a l'església de Sant Benet i al convent dels Cordeliers on fou succeït per Louis-Claude Daquin el 1739.
Era un home ambiciós i d'un caràcter intractable, i per aquest motiu va tindre diverses disputes amb la seva dona i els amics. Va guanyar fama com a teclista virtuós i el 1702 va publicar dues col·leccions de peces de clavecí, dues peces d'orgue de refinat estil i el Tractat de les regles de composició. També va compondre cançons sagrades, almenys una cantata i una òpera (perduda).

## Música

Obres destacades:
* Pièces de clavecin. Ré mineur. Livre 1, 1702.
* Pièces de clavecin. Sol mineur. Livre 2, 1703.
* Pièces choisies pour l'orgue (ebook), 1732.
* Pyrame et Tisbe, una òpera mai representada.
A més va compondre també música vocal, una cantata i diversos càntics espirituals i escrit un tractat de composició.

## Enllaços externs

* «Marchand, Louis». International Music Score Library Project.
* Lacas, Pierre-Paul «Marchand, Louis - (1669-1732» (en francès). Encyclopædia Universalis.
* Basse de Trompette per a orgue (excerpt)

## Referències

* 1 2 «Louis Marchand». Gran Enciclopèdia Catalana. Barcelona: Grup Enciclopèdia Catalana.
* ↑ Cantagrel, Gilles. «Jean-Sébastien Bach et Louis Marchand, la joute esquivée de deux virtuoses» (en francès). Canal Académie.
* ↑ Edita SARPE, Gran Enciclopedia de la Música Clásica, vol. I, pàg. 315. (ISBN 84-7291-226-4)
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
* ↑ «Bach Vs Marchand: The Duel That Never Was». Classic fm.
* ↑ Sharp, Geoffrey B «Louis Marchand, 1669–1732. A Forgotten Virtuoso». The Musical Times, 110, no. 1521, 1969, pàg. 1134–1137.
* ↑ «Louis Marchand (1669-1732) - Ses oeuvres musicales» (en francès, anglès, alemany). Bibliothèque Nationale de France, 09-10-2015. [Consulta: 26 novembre 2015].
# Sadovi (Tiumén)

* Per a altres significats, vegeu «Sadovi».
Sadovi (en rus: Садовый) és un poble (possiólok) de l'óblast de Tiumén, a Rússia, que en el cens del 2010 tenia 11 habitants.

## Referències

* ↑ Ведомости Верховного Совета РСФСР № 1 1962
# Trabucaires de Sant Andreu de Palomar

Els Trabucaires de Sant Andreu de Palomar és una colla de trabucaires que forma part de la Germandat de Trabucaires, Geganters i Grallers de Sant Andreu del barri de Sant Andreu de Barcelona fundada el 1982.
La colla és una de les tres seccions de la germandat formada també per Geganters i Grallers de Sant Andreu. Aquesta associació fou fundada per promoure la participació en la festa major del districte i també en més celebracions i festes, de Sant Andreu i d'arreu. La secció de trabucaires de l'agrupació és la més antiga de la ciutat. L'any 2003, l'entitat va rebre la Medalla d'Honor de Barcelona.
La vestimenta dels trabucaires consta de camisa de màniga llarga blanca, armilla i pantalons negres de pana, mitjons blancs i faixa negra. Porten també espardenyes amb vetes negres, i els homes duen barretina vermella.
Per la festa major de Sant Andreu organitzen activitats pròpies de l'entitat: la Despertada Trabucaire, la mostra de cultura popular Esclat Andreuenc, les Matinades i la cercavila. També s'encarreguen de la celebració del Noi Baliarda, una recreació històrica centrada en la figura de l'andreuenc Francesc Baliarda. Els Trabucaires de Sant Andreu de Palomar han participat en trobades nacionals de trabucaires de Catalunya, en les festes de la Mercè i de Castelló de la Plana, en alguna festa del Club Súper 3 de TV3 i en el trofeu Joan Gamper del Futbol Club Barcelona. Amb els gegants, van viatjar al Japó.

## Referències

* ↑ «Trabucaires de Sant Andreu de Palomar». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).

## Enllaços externs

* Web oficial Arxivat 2015-11-30 a Wayback Machine.
# Puccini (desambiguació)

«Puccini» té aquests significats:
* Música: Giacomo Puccini, compositor d'òperes.
* Astronomia: (4579) Puccini, asteroide nº. 4579 de la sèrie (1989 AT6).
# Xot de les Visayas

El xot de les Visayas (Otus nigrorum) és una espècie d'ocell de la família dels estrígids (Strigidae). Habita els boscos de les illes de Negros i Panay, a les Filipines. El seu estat de conservació es considera vulnerable.

## Taxonomia

Va ser considerada una subespècie d'Otus megalotis fins que recentment ha estat considerada una espècie de ple dret, arran els treballs de Miranda et al (2011),

## Referències

* ↑ «Xot de les Visayas». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 255. ISBN 978-84-16728-37-4.
* ↑ BirdLife International. «Visayan Scops-owl. Otus nigrorum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 29 gener 2023].
* ↑ HC. Miranda et al., 2011. Phylogeny and taxonomic review of Philippine lowland scops owls (Strigiformes): parallel diversification of highland and lowland clades. Wilson J. Orn. 123 (3): 441-452.
# Tour de França de 1952

L'edició del Tour de França 1952 serà dominada per Fausto Coppi, el qual acabarà la cursa amb 5 victòries d'etapa i 28 minuts d'aventatge respecte al segon classificat, Stan Ockers. Hugo Koblet, Louison Bobet i Ferdi Kubler no hi prendran part per raons de salut.
A la partida a Brest hi haurà 12 formacions, de les quals sols Itàlia i els Països Baixos arribaran al complet a París.
La televisió fa la seva irrupció al Tour de França i difondrà cada vespre les imatges de l'etapa.
Es crea una prima a la combativitat i es puja per primera vegada L'Aup d'Uès i el Puy de Dôme.

## Resultats
### Classificació general

Classificació General :
| 1. | Fausto Coppi | Itàlia | 151h57'20" |
| 2. | Stan Ockers | Bèlgica | a 28'17" |
| 3. | Bernardo Ruiz | Espanya | a 34'38" |
| 4. | Gino Bartali | Itàlia | a 35'25" |
| 5. | Jean Robic | França | a 35'36" |
| 6. | Fiorenzo Magni | Itàlia | a 38'25" |
| 7. | Alex Close | Bèlgica | a 38'32" |
| 8. | Jean Dotto | França | a 48'01" |
| 9. | Andrea Carrea | Itàlia | a 50'20" |
| 10. | Antoni Gelabert | Espanya | a 58'16" |
| 122 participats, 78 acabaren la cursa ||||

### Gran Premi de la Muntanya

| 1r | Fausto Coppi | 92 pts |
| 2n | Antoni Gelabert | 69 pts |
| 3r | Jean Robic | 60 pts |

### Classificació per equips

| 1r | Itàlia | 455h 56' 50" |
| 2n | França | +25' 16" |
| 3r | Bèlgica | +55' 36" |

### Etapes

| Etapa | Recorregut | km | Guanyador | Líder |
| 1a | Brest - Rennes | 246 | Rik Van Steenbergen | Rik Van Steenbergen |
| 2a | Rennes - Le Mans | 181 | André Rosseel | Rik Van Steenbergen |
| 3a | Le Mans - Rouen | 189 | Nello Lauredi | Nello Lauredi |
| 4a | Rouen - Roubaix | 232 | Pierre Molinéris | Nello Lauredi |
| 5a | Roubaix - Namur | 197 | Jean Diederich | Nello Lauredi |
| 6a | Namur - Metz | 228 | Fiorenzo Magni | Fiorenzo Magni |
| 7a | Metz - Nancy | 60 (CRI) | Fausto Coppi | Nello Lauredi |
| 8a | Nancy - Mülhausen | 252 | Raphaël Géminiani | Fiorenzo Magni |
| 9a | Mülhausen - Lausana | 238 | Walter Diggelmann | Andrea Carrea |
| 10a | Lausana - L'Aup d'Uès | 266 | Fausto Coppi | Fausto Coppi |
| 11a | Le Bourg d'Oisans - Sestrières | 182 | Fausto Coppi | Fausto Coppi |
| 12a | Sestrières - Mònaco | 251 | Jan Nolten | Fausto Coppi |
| 13a | Mònaco - Ais de Provença | 214 | Raoul Rémy | Fausto Coppi |
| 14a | Ais de Provença - Avinyó | 178 | Jean Robic | Fausto Coppi |
| 15a | Avinyó - Perpinyà | 255 | Georges Decaux | Fausto Coppi |
| 16a | Perpinyà - Tolosa | 200 | André Rosseel | Fausto Coppi |
| 17a | Tolosa - Banhèras de Bigòrra | 204 | Raphaël Géminiani | Fausto Coppi |
| 18a | Banhèras de Bigòrra - Pau | 149 | Fausto Coppi | Fausto Coppi |
| 19a | Pau - Bordeus | 195 | Hans Dekkers | Fausto Coppi |
| 20a | Bordeus - Llemotges | 228 | Jacques Vivier | Fausto Coppi |
| 21a | Llemotges - Puy de Dôme | 245 | Fausto Coppi | Fausto Coppi |
| 22a | Clarmont d'Alvèrnia - Vichy | 63 (CRI) | Fiorenzo Magni | Fausto Coppi |
| 23a | Vichy - París | 354 | Antonin Rolland | Fausto Coppi |

## Enllaços externs

* 1952. Història del Tour de França (anglès)

## Referències

* ↑ L'historie du Tour 1952
# Tridecàgon

En geometria, un tridecàgon és un polígon de tretze costats i, per tant, de tretze vèrtexs.

## Propietats

Un tridecàgon té 65 diagonals, resultat que s'obté al aplicar la fórmula general per determinar el nombre de diagonals d'un polígon en funció del nombre de costats ($n$):
    $D=n(n-3)/2$
La suma de tots els angles interiors d'un tridecàgon és 1980 graus o $11\pi$ radians.

## Tridecàgon regular

Un tridecàgon regular és el que té tots els costats d'igual longitud i tots els angles iguals. Cada angle interior del tridecàgon regular mesura $11\pi /13$ rad. Cada angle exterior del tridecàgon regular mesura $2\pi /13$ rad.

### Apotema

L'apotema d'un tridecàgon regular de costat $L$ és
    $a_{p}={\frac {L}{2}}\cdot {\frac {\sin(11\pi /26)}{\sin(\pi /13)}}={\frac {L}{2}}\cdot \cot(\pi /13)\simeq 2,0286\cdot L$
on $\cot$ és la funció cotangent.

### Perímetre

El perímetre d'un tridecàgon regular és el producte de la longitud d'un dels costats ($L$) per tretze (nombre de costats del polígon):
    $P=13\cdot L$

### Àrea

L'àrea d'un tridecàgon regular és
    $A={\frac {P\cdot a_{p}}{2}}={\frac {13\cdot L\cdot a_{p}}{2}}$
sent $P$ el perímetre, $L$ el costat i $a_{p}$ l'apotema.
L'àrea únicament en funció del costat $L$ és
    $A={\frac {13}{4\tan({\frac {\pi }{13}})}}\cdot L^{2}\simeq 13,1858\cdot L^{2}$
L'àrea únicament en funció de l'apotema ($a_{p}$) del polígon és
    $A=13\cdot {\frac {\sin(\pi /13)}{\sin(11\pi /26)}}\cdot a_{p}^{2}=13\cdot a_{p}^{2}\cdot \tan(\pi /13)\simeq 3,2042\cdot a_{p}^{2}$

## Vegeu també

* Polígon regular

## Referències

* 1 2 Sapiña, R. «Calculadora de l'àrea i perímetre del tridecàgon regular» (en castellà). Problemas y ecuaciones. ISSN: 2659-9899 [Consulta: 15 juliol 2020].
Viccionari
# RCA clean

El RCA clean és un conjunt estàndard de passos de neteja d'oblies que s'han de realitzar abans dels passos de processament a alta temperatura (oxidació, difusió, CVD) de oblies de silici en la fabricació de semiconductors.
Werner Kern va desenvolupar el procediment bàsic el 1965 mentre treballava per a RCA, la Radio Corporation of America. Implica els següents processos químics realitzats en seqüència:
* Eliminació dels contaminants orgànics (neteja orgànica + neteja de partícules)
* Eliminació de la capa fina d'òxid (tira d'òxid, opcional)
* Eliminació de la contaminació iònica (neteja iònica)
Les oblies es preparen posant-les en remull en aigua desionitzada. Si estan molt contaminats (residus visibles), poden requerir una neteja preliminar en solució de piranha. Les oblies s'esbandeixen a fons amb aigua desionitzada entre cada pas.
L'ideal és que els passos següents es realitzin submergint les oblies en solucions preparades en recipients de sílice fosa o de quars fos (no s'ha d'utilitzar vidre de borosilicat, ja que les seves impureses es desprenen i causen contaminació). Així mateix, es recomana que els productes químics utilitzats siguin de grau electrònic (o "grau CMOS") per evitar impureses que recontaminaran l'oblia.
Procediment:

## Referències

* ↑ RCA Clean. Materials at Colorado School of Mines Arxivat 2000-03-05 a Wayback Machine.
* ↑ Kern, W. Journal of the Electrochemical Society, 137, 6, 1990, pàg. 1887–1892. Bibcode: 1990JElS..137.1887K. DOI: 10.1149/1.2086825 [Consulta: free].
* ↑ W. Kern and D. A. Puotinen: RCA Rev. 31 (1970) 187.
* ↑ Kern, W. Journal of the Electrochemical Society, 137, 6, 1990, pàg. 1887–1892. Bibcode: 1990JElS..137.1887K. DOI: 10.1149/1.2086825 [Consulta: free].
* ↑ Kern, W. Journal of the Electrochemical Society, 137, 6, 1990, pàg. 1887–1892. Bibcode: 1990JElS..137.1887K. DOI: 10.1149/1.2086825 [Consulta: free].